2001/250/EY: Komission päätös, tehty 29 päivänä maaliskuuta 2001, tietyistä suu- ja sorkkataudin vastaisista suojatoimenpiteistä Ranskassa tehdyn päätöksen 2001/208/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2001) 1031)



Virallinen lehti nro L 090 , 30/03/2001 s. 0063 - 0064



Komission päätös, tehty 29 päivänä maaliskuuta 2001, tietyistä suu- ja sorkkataudin vastaisista suojatoimenpiteistä Ranskassa tehdyn päätöksen 2001/208/EY muuttamisesta toisen kerran (tiedoksiannettu numerolla K(2001) 1031) (ETA:n kannalta merkityksellinen teksti) (2001/250/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Saatuaan tiedon suu- ja sorkkataudin esiintymisestä Yhdistyneessä kuningaskunnassa komissio teki tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa päätöksen 2001/172/EY(4), sellaisena kuin se on viimeksi muutettuna päätöksellä 2001/239/EY(5). (2) Ranskassa on todettu suu- ja sorkkatautia. (3) Ranskan eräiden departementtien suu- ja sorkkatautitilanne saattaa vaarantaa Ranskan alueen muiden osien ja muiden jäsenvaltioiden karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan osalta. (4) Ranska on toteuttanut yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisia toimenpiteitä sekä lisätoimenpiteitä tautialueilla, päätöksessä 2001/172/EY säädetyt toimenpiteet mukaan luettuina. (5) Komissio toteutti Ranskassa päätöksellä 2001/208/EY(7) ylimääräisiä suu- ja sorkkataudin valvontatoimenpiteitä, joita muutettiin taudin kehityksen perusteella päätöksellä 2001/240/EY(8). (6) Eräissä Ranskan departementeissa on ilmoitettu uusista suu- ja sorkkatautitapauksista, minkä vuoksi toimenpiteitä on mukautettava. (7) Epidemiologisen tutkimuksen täydentämiseksi päätöksellä 2001/208/EY toteutettujen toimenpiteiden soveltamisalaa olisi väliaikaisesti laajennettava ja niiden soveltamisaikaa väliaikaisesti pidennettävä. (8) Tässä päätöksessä säädettyjä toimenpiteitä olisi sovellettava niiden kohteena oleviin maantieteellisiin alueisiin ainoastaan niin kauan kuin se on tarpeen puolueettomasti määritellyin perustein. (9) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 4 päivänä huhtikuuta 2001 ja jossa mukautetaan toimenpiteitä tarvittaessa. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/208/EY seuraavasti: 1) Korvataan 13 artiklassa oleva päivämäärä ilmaisulla "12 päivän huhtikuuta 2001". 2) Korvataan 13 a artikla seuraavasti: " 13 a artikla Komissio muuttaa kuitenkin tätä päätöstä siten, että liitteessä I lueteltujen alueiden osalta säädetyt toimenpiteet voidaan rajoittaa Seine-et-Marnen, Seine-Saint-Denis'n ja Val d'Oise'n departementteihin, että liitteessä II lueteltujen alueiden osalta säädettyjä toimenpiteitä sovelletaan kaikkiin Ranskan Euroopassa sijaitseviin departementteihin, liitteeseen I kuuluvia departementteja lukuun ottamatta, ja että 2 artiklan 2 kohdan a alakohdassa, 3 artiklan 3 kohdan a ja c alakohdassa, 5 artiklan 2 kohdan a alakohdassa ja 3 kohdan b alakohdassa, 6 artiklan 3 kohdassa, 7 artiklan 2 kohdassa tarkoitettu päivämäärä korvataan päivämäärällä '25 päivää helmikuuta 2001' sekä 8 artiklan 1 kohdassa tarkoitettu päivämäärä korvataan päivämäärällä '25 päivän helmikuuta 2001', seuraavasti: Jos Ranska ilmoittaa 2 päivänä huhtikuuta 2001 komissiolle, että: a) ennen saman päivän kello 17.00:ää ei ole ilmoitettu uusista suu- ja sorkkatautitapauksista; b) taudille alttiille eläimille Ranskassa tehtyjen kaikkien kliinisten tutkimusten ja laboratoriokokeiden, jotka on tehty - kaikilla tiloilla, joilla kyseistä tautia on epäilty esiintyvän ja sen olevan yhteydessä Ranskassa, Alankomaissa ja Yhdistyneessä kuningaskunnassa vuoden 2001 helmi- ja maaliskuussa varmistettuihin tapauksiin, ja - kaikilla tiloilla, joilla pidetään taudille alttiita eläimiä ja jotka sijaitsevat maaliskuussa 2001 varmistetun taudin esiintymisen jälkeen liitteessä I lueteltujen alueiden osalta vahvistetuilla suoja- ja valvontavyöhykkeillä, tulokset ovat negatiiviset, komissio ilmoittaa asiasta välittömästi kaikille jäsenvaltioille ja muuttaa tämän päätöksen vastaavasti siten, että se tulee voimaan välittömästi. Jäsenvaltioiden on muutettava kauppaan soveltamansa toimenpiteet uuden tilanteen mukaisiksi." 3) Korvataan liitteessä I ilmaisu "Mayenne, Orne" ilmaisulla "Kaikki Ranskan Euroopassa sijaitsevat departementit". 4) Korvataan liitteessä II ilmaisu "Kaikki Ranskan Euroopassa sijaitsevat departementit liitteessä I lueteltuja departementteja lukuun ottamatta" ilmaisulla "Kaikki Ranskan Euroopassa sijaitsevat departementit". 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä maaliskuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 62, 2.3.2001, s. 22. (5) EYVL L 86, 27.3.2001, s. 33. (6) EYVL L 315, 26.11.1985, s. 11. (7) EYVL L 73, 15.3.2001, s. 38. (8) EYVL L 86, 27.3.2001, s. 35.